Himmerland Forsikring kan fejre afslutningen af deres 125 års jubilæum med et overskud på 45,2 millioner kroner efter skat efter første halvår af 2014. Det er en markant stigning i forhold til sidste år, hvor det nordjyske forsikringsselskab havde et overskud på 32,1 millioner kroner. Ifølge administrerende direktør i Himmerland Forsikring, Ole Færch, skyldes udviklingen en omlægning af salgs- og serviceindsatsen over for privatkundeområdet. - Selskabet åbnede den 1. marts 2014 en ny forsikringsbutik i Aars, hvorfra salg til samt betjening og servicering af privatforsikringsporteføljen bliver varetaget. Der iværksættes dermed en dynamisk servicering af den bestående bestand af forsikringstagere, som således fremover vil blive tilbudt opdatering til vores seneste gode produktudgaver indenfor privatforsikring til konkurrencedygtige priser, siger Ole Færch. Himmerland Forsikring har netop afsluttet markeringerne af at have drevet virksomheden i 125 år.

Opsummering:
Himmerland Forsikring præsenterer et overskud på 45,2 millioner kroner efter skat for første halvår af 2014.